Seuntjie verdrink byna by Bloem-vakansieoordArgieffoto ŉ Agtjarige seun is in ŉ kritieke toestand nadat hy Dinsdagoggend onderwater aangetref is in ŉ swembad by ŉ oord naby Bloemfontein. “Lewensredders het die seuntjie onder die water gesien en hom dadelik uitgehaal,” het Werner Vermaak, woordvoerder van ER24, in ŉ verklaring gesê. “Hulle het dadelik KPR op hom toegepas. Paramedici van ER24 het ŉ paar minute later opgedaag en kon ŉ pols kry by die seun.” Hy is dadelik na die Mediclinic-Bloemfontein geneem. Hy is steeds in ŉ kritieke toestand, het Vermaak bygevoeg. ER24 maan ouers en vakansiegangers om waaksaam te wees naby water. Hulle stel ook voor dat almal minstens ŉ basiese KPR-kursus voltooi.